Serbiyanın dairələri
Serbiyanın dairələri — Serbiya inzibati ərazi bölgüsü çərçivəsində statistik vahidlər. Hökumətin 29 yanvar 1992-ci il tarixli qərarına əsasən, dairələr hakimiyyətin yerli mərkəzləri sayılır və respublika nazirlikləri orada birbaşa öz funksiyalarını yerinə yetirilər. Hər dairənin hökumətin qarşısında birbaşa cavabdeh olan başçısı var. Serbiya ərazisi 29 dairə və xüsusi inzibati vahid olan Belqrada bölünüb. Voyevodina muxtar vilayəti ərazisində 7, Kosova ve Metohiyada 5, Serbiyanın mərkəzi hissəsində isə 17 dairə var. Serbiya hakimiyyəti Kosovo üzərində nəzarəti 1999-cu ilin iyununda, NATO-nun Yuqoslaviyaya qarşı müharibəsindən sonra itirdi. Birləşmiş Millətlər Təşkilatının Təhlükəsizlik Şurasının 1244 saylı qətnaməsinə əsasən, Kosovo BMT-inin protektoratı altındadır və Serbiya hakimiyyəti tərəfindən nəzarət edilmir. Albanların çoxluq təşkil etdiyi müvəqqəti yerli muxtariyyətın institutları 2008-ci il fevralın 17-də vilayətin birtərəfli müstəqilliyini elan etmişdi. Serbiyanın hakimiyyət orqanları bu ərazidə əhalinin siyahıya alınmasını aparmayıb.